এখানে যুক্ত হওয়ার মাধ্যমে শিক্ষকমণ্ডলী এবং ছাত্রবৃন্দ একটি অনলাইন ফোরামভিত্তিক পরিবেশের সংস্পর্শে এসে অন্যান্য অংশগ্রহণকারীদের সঙ্গে সাক্ষাৎ করতে এবং তাঁদের তৈরি করা বিভিন্ন চলমান প্রকল্পে যোগ দিতে পারেন। একটি নির্দিষ্ট শিক্ষাক্রম অথবা বিষয়ক্ষেত্রের দাবি মেটানোর পাশাপাশি, iEARN এ প্রস্তাবিত প্রতিটি প্রকল্পকেই একটি প্রশ্নের সমাধান মেটাতে হয়, সেটি হলো: “এই প্রকল্পটি কীভাবে পৃথিবীবাসীর জীবনমানকে প্রভাবিত করবে?” উপরোক্ত দর্শন এবং উদ্দেশ্যই হলো iEARN কে ঐক্যবদ্ধ করে রাখা বিনি সূতোর মালা। iEARN কর্তৃক চালিত প্রকল্পগুলিতে অংশগ্রহণের মাধ্যমে শিক্ষার্থীরা সমন্বিতভাবে সহযোগিতার মাধ্যমে কাজ করার অভ্যাস অর্জন করে।